16. Kvalitetsstandard for ungdomsuddannelse for unge med særlige behov (efter høring) 
(Åben)
Tidl. politisk behandling
Forventet sagsgang
AU, SS-U, BS-U, ØK, BY
Lovgrundlag
Lov om ungdomsuddannelse for unge med særlige behov
SAGENS INDHOLD
Byrådet skal efter endt høringsperiode i denne sag tage endelig stilling til revideret kvalitetsstandard for 
ungdomsuddannelse for unge med særlige behov (STU).
Kvalitetsstandarden beskriver det serviceniveau, som Byrådet inden for de lovgivningsmæssige rammer 
fastlægger for STU i [adresse]. Beskrivelsen af indholdet, omfanget og udførelsen af de 
kommunale ydelser skal bidrage til sammenhæng mellem serviceniveau, de afsatte ressourcer, visiterede 
tilbud og levering af indsatsen til de unge.
STU er en treårig uddannelse til unge, der trods specialpædagogisk støtte, tilknytning af mentor eller 
lignende ikke kan gennemføre en traditionel ungdomsuddannelse. Formålet med STU er, at unge med 
udviklingshæmning og unge med særlige behov opnår personlige, sociale og faglige kompetencer til en så 
selvstændig og aktiv deltagelse i voksenlivet som muligt og eventuelt til videre uddannelse og 
beskæftigelse.
Favrskov Kommune har to STU-tilbud, henholdsvis STU Stationsstræde og STU Elbæktoften. STU 
Åse Nilsson er målrettet unge med et udviklingspotentiale i forhold til arbejdsmarkedet eller videre 
uddannelse, mens STU Elbæktoften er målrettet unge med udviklingshæmning med et meget lavt kognitivt 
funktionsniveau, og som er i målgruppen til førtidspension.
Kvalitetsstandarden for STU revideres og godkendes hvert andet år, så det sikres, at informationen til 
borgerne er opdateret. Den blev senest godkendt af Byrådet i februar 2019. Kvalitetsstandarden vil også 
blive opdateret i tilfælde af ændringer i gældende lovgivning eller efter beslutninger i Byrådet, der direkte 
eller indirekte har betydning for serviceniveauet. Der er ingen lovgivningsmæssige krav om, at der skal 
være kvalitetsstandarder på det sociale område.
Kvalitetsstandarden omfatter alle, som Favrskov Kommune bevilger STU-forløb til. [adresse] har 
pt. bevilget STU til 36 unge, hvoraf 25 benytter Favrskov Kommunes egne STU-tilbud. 
VURDERING
Revisionen af kvalitetsstandarden har givet anledning til enkelte redaktionelle ændringer.
De konkrete ændringer fremgår af vedlagte kvalitetsstandard, hvor de røde markeringer foreslås slettet, og 
de grønne markeringer foreslås tilføjet. Den væsentligste ændring er på side 4, hvor produktionsskoler er 
fjernet under uddannelsessteder, da de ikke eksisterer mere. Produktionsskolerne er i dag lagt ind under 
den forberedende grunduddannelse (FGU). På side 5 er kontaktoplysningerne opdateret.
Byråd
23-02-2021 19:00
Sagsnr. MOD-2020-00240
DokID: 
Sagsbehandler: Carina Nissen 
Mike Ravn (tinj)
Job og Økonomi, Børn og Kultur samt Social og Sundhed vurderer, at kvalitetsstandarden er relevant og 
gavnlig for formidlingen af serviceniveauet for STU.
Kvalitetsstandarden har været i høring hos Handicaprådet, som ikke havde bemærkninger til 
kvalitetsstandarden. Høringssvaret af 29. december 2020 er vedlagt som bilag.
ØKONOMI
Der er ingen økonomiske konsekvenser.
INDDRAGELSE
Kvalitetsstandarden har været i høring hos Handicaprådet i perioden 16. december 2020 til 7. januar 2021.
INDSTILLING
Direktøren for Job og Økonomi, direktøren for Børn og Kultur og direktøren for Social og Sundhed indstiller 
til Byrådet:
1.
At kvalitetsstandard for ungdomsuddannelse for unge med særlige behov (STU) godkendes.
BESLUTNING
Social- og Sundhedsudvalget, 2. februar 2021:
Fraværende: Ingen
Indstilles godkendt.
Arbejdsmarkedsudvalget, 2. februar 2021:
Fraværende: Ingen
Indstilles godkendt.
Børne- og Skoleudvalget, 3. februar 2021:
Fraværende: Ingen
Indstilles godkendt.
Økonomiudvalget, 9. februar 2021:
Fraværende: Ingen
Indstilles godkendt. 
Byrådet, 23. februar 2021:
Fraværende: Ingen
Godkendt. 
Bilag
1.
Kvalitetsstandard for STU (2403247)
2.
Høringssvar af 29. december 2020 (2380271)
